google/wiki40b huggingface dataset:
Singara

Singara (også Sjiggar; egyptisk Senger; gresk: Σίγγαρα τὰ) var en oldtidsby i Mesopotamia (i dag Sinjar i det nordlige Irak), sør for Nisibis.
Byen, ved foten av Sinjarfjellene, hadde strategisk betydning.
Byen ble først erobret av romerne undfer keiser Trajans felttog i Østen, da general Lusius Quietus tok byen uten kamp vinteren 114; Den ble oppgitt da romerne trakk seg fra Mesopotamia i 117, men ble atter en del av Romerriket under Septimius Severus' felttog i 197. Byen ble av Severus opphøyet til status som romersk koloni, noe som også fremgår av penger myntet der under Gordian III: ΑΥΡ. CΕΠ. ΚΟΛ. CΙΝΓΑΡΑ., som er gresk skrift for byens latinske navn, Aurelia Septimia Colonia Singara. I romersk tid ble Singara tungt befestet og var legionsstandort (for eksempel en tid for Legio I Parthica). Byen var en av romernes østligste utposter gjennom here 200-tallet.
I senantikken var byen flere ganger angrepet av sassanidene. I 344 stod det et stort slag her, som den romerske keiser Constantius II nesten vant - men seieren glapp på grunn av hans egne styrkers dårlige disiplin. I freden av 363 ble byen tildelt til sassanidekongen Shapur II.
Det må på den tiden allerede ha vårt etablert en større kristen menighet der. Derfra stammet blant annet Gabriel av Sjiggar, som ble kong Khosrau IIs livlege.
Det finnes fremdeles noen ruiner fra romertiden i Sinjar.
Det er sannsynlig at Singara er identisk med den Sinear som nevnes i Bibelen, selv om det der synes å benyttes som et områdenavn, for hele Babylonia.
Andokides

Andokides (gresk: Ἀνδοκίδης; født 440 f.Kr., død 390 f.Kr.) var en av de ti attiske oratorene.
Chalcoprionus

Utseende

En stor (ca. 50 millimeter), svart trebukk. Pronotum og dekkvingenes fremre del er svært tett og kraftig punkterte. Antennene er ganske tynne, hodet temmelig lite med en bred, V-formet fure i pannen. Pronotum er rektangulært med en kraftig pigg midt på hver sidekant. Dekkvingene er nesten parallellsidige med rettvinklede "skuldre", med noe utydelige, opphøyde lengderibber.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Disse billene besøker ikke blomster, og mange arter er nattaktive. En del av dem kommer til lys.

Utbredelse

Arten er kjent fra Colombia.
Europatouren i golf for kvinner

Ladies European Tour, grunnlagt i 1979, er verdens mest prestisjefylte golftour for kvinner etter den amerikanske LPGA-touren. De fleste av turneringene på touren holdes i Europa, men i løpet av sesongen er LET vanligvis også innom Australia og Asia. Pengelisten på LET kalles Henderson Money List, etter tourens hovedsponsor Henderson Group.

Kvalifisering

I tillegg til visse spesielle kriterier, som for eksempel turneringsseire, er de 90 øverste spillerne på Order of Merit kvalifisert til neste års tour. Hver høst arrangeres også en kvalifiseringsturnering over flere trinn, der de 30 beste får fast spillerett til neste års tour. I tillegg kan spillere med dårligere plassering få visse begrensede spillerettigheter på touren.

Major-turneringer

Til forskjell fra herregolf så er det ikke slik at den amerikanske LPGA-touren og Ladies European Tour har kun felles major-turneringer. Women's British Open anerkjennes imidlertid som en major av begge tourene. I tillegg inngår Evian Masters i begge tourenes turneringsprogram, selv om det kun er på LET at den anerkjennes som en major-turnering. Men i 2012 ble det klart at Evian Masters også blir den majorturnering på LPGA-touren fra 2013. Det betyr at det blir to felles majorturneringer for det to største dametourene i verden.

Historie

Women's Professional Golf Association (WPGA) ble etablert som en del av den britiske The Professional Golfers' Association (PGA) i 1978, men WPGAs medlemmer stemte i 1988 for å skilles fra PGA og i stedet bli et uavhengig forbund. De dannet Women Professional Golfers' European Tour Limited (WPGET), men i 1998 ble navnet endret til European Ladies' Professional Golf Association, før forbundet i juli 2000 antok dagens navn, Ladies European Tour.
Louriciinae

Utseende

Små til middelsstore (2,5-7,5 millimeter), slanke, blankt svarte snyltevepser. Kroppen har noe metallisk glans. Fasettøynene er store og dekker det meste av hodets overside. Beina er forholdsvis lange og tynne, mørke. Hunnens eggleggingsrør er langt.

Levevis

Disse vepsene er egg-parasitter som angriper eggene til trebukker. Den nybeskrevne arten Callimomoides monochaphagae angriper eggene til trebukker i slekten Monochamus.

Utbredelse

Gruppen er utbredt i Sørøst-Asia og Australasia.
Yarra Valley

Yarra Valley er området rundt elva Yarra i Victoria i Australia. Elva renner fra kilden som ligger rundt 90 kilometer øst for Melbourne sentrum gjennom størstedelen av Melbourne før den munner ut i Port Phillip-bukta ved Port Melbourne og Williamstown. Navnet Yarra Valley blir oftest brukt om de øvre delene av elva og ikke om den delen av elva som renner igjennom byen.
Yarra Valley er også et vindistrikt som produserer chardonnay, pinot noir og musserende vin.
Større tettsteder i området er Yarra Glen, Healesville og Warburton.
Ellen Sejersted Bødtker

Utdanning

Hun er utdannet ved Norges musikkhøyskole i Oslo 1984–88, ved Universität für Musik und darstellende Kunst Wien 1989–90 og ved Indiana University i  Richmond 1990–92.

Virke

Hun ble kjent gjennom flere TV-sendte konserter med Sølvguttene på Norsk rikskringkasting.  I 1988 bidro hun på panfløytealbumet til Roar Engelberg.  Hennes første soloplate var French Harp utgitt på Naxos i 2001.
Hun har vært solist for Oslo Sinfonietta og har ellers spilt med Oslo filharmoniske orkester og andre nasjonale og internasjonale orkestre og artister.
Med  Sølvguttene utkom i 2012 verket PACEM med musikk av Bjørn Kruse og tekster av Lars Saabye Christensen. Forestillingen Hjerteblod om Edvard Munch kom i 2013.  I 2015 utga hun et album med sin egenkomponerte musikk til tekster av Jan Erik Vold med tittelen Det er til havet vi skal, som var med Arve Henriksen på trompet og Eirik Raude på perkusjon. Fremførelse som bestillingsverk ved den femtende Skåtøy vise- og poesifestival utenfor Kragerø.
OLGA

OLGA er et beregningsprogram for transport av olje, gass og vann i samme rørledning, såkalt flerfasetransport. Navnet er en forkortelse av «oil and gas simulator». 
Hovedproblemet med flerfasetransport er at det dannes væskeplugger i rørledningene, noe som skaper store problemer i mottagerenden på plattformen eller landanlegget. Programmet gjør det mulig å beregne væskestrømmen og føre den sikkert til mottaksstedet på land, på en plattform eller et produksjonsskip gjennom rørene.

Historie

Ideen til regneverktøyet ble unnfanget i 1979 av Dag Malnes og Kjell Bendiksen, to forskere ved IFE. Første versjon av OLGA ble finansiert av Statoil og var klar i 1980. Verktøyet ble utviklet videre av IFE i samarbeid med SINTEF på 1980-tallet.
1. januar 1984 ble det inngått en felles industriavtale mellom Statoil, IFE og SINTEF om å videreutvikle OLGA. IFE hadde hovedansvar for videreutviklingen av modellen, mens de tekniske eksperimentene ble utført i SINTEFs laboratorium på Tiller.
I dag har selskapet SPT Group rettighetene til OLGA. Verktøyet har vært under kontinuerlig videreutvikling som fortsatt pågår, blant annet i prosjektet HORIZON II hvor IFE og SPT Group samarbeider. OLGA har en global markedsandel på ca 90%. Teknologien anses som en sentral suksesshistorie for norsk petroleumsforskning.
OLGA har gjort det mulig å bygge ut ​olje- og gassfelt på dypere hav og lenger fra land enn det som ville vært mulig uten denne teknologien, for eksempel, Troll, Ormen Lange og Snøhvit.
Mitsuo Watanabe

Japans herrelandslag

Mitsuo Watanabe spilte 28 landskamper for Japans herrelandslag.
Teist

Utseende

Den har en lengde på ca. 34 cm, et vingespenn mellom 52 og 58 cm og en vekt på 400-500g. Teisten er om sommeren helt svart med unntak av en stor hvit flekk på vingene og røde bein. Nebbet er mørkt og smalt. Når fuglen flyr, kan man se at den har hvite vingekanter. Om vinteren har de en langt lysere fjærdrakt, hodet og undersiden er hvite. Vingene beholder de samme fargene. Kjønnene er like.

Ernæring

Teisten dykker fra overflaten og svømmer under vannet for å finne mat. De spiser hovedsakelig fisk, krepsdyr, en del bløtdyr og insekter.

Hekking

Teisten trekker til hekkeplassene i april måned. Om kvelden samles fuglene i flokker der de setter seg opp på steiner og knauser for å bedrive kurtisespill. Reirene ligger som regel godt skjult under steiner, i bergsprekker eller i steinurer. Avhengig av næringsgrunnlag varierer antallet av hekkefugler sterkt.  På gunstige plasser er det observert over 1000 par. Reiret er en grop som har underlag av grus eller jord, de kan også legge eggene direkte på steingrunn. I motsetning til andre alkefugler, som bare legger ett egg, legger teisten gjerne to. Rugetiden er omtrent 29 døgn. Ungene blir matet, stort sett med fisk, i omtrent 40 dager, de er da flyvedyktige.
Peter Green (historiker)

Bakgrunn

Etter militærtjeneste i Burma under andre verdenskrig gikk han på Trinity College ved University of Cambridge.

Karriere

Etterpå skrev han historiske romaner og arbeidet som journalist. I 1963 flyttet han og hans familie til den greske øya Lesbos hvor han var oversetter, før de flyttet videre til Athen hvor han ble rekruttert til å undervise i antikk historie ved utenlandsprogrammet «College Year».
Green underviste i Athen fra 1966 til 1971 før han ble besøkende professor ved University of Texas at Austin, hvor han etterpå ble værende i mange år. Han var også besøkende professor ved East Carolina University.
Peter Greens mest kjente utgivelser er Alexander of Macedon, en historisk biografi som først ble utgitt i 1970 og kom deretter revidert og utvidet utgivelse i 1974 (utgitt i USA i 1991), hans Alexander to Actium, en generell framstilling av hellenismen fra Aleksander den store til slaget ved Actium i 14 e.Kr. Han er også forfatter av oversettelsen og forordet til en utgivelse på engelsk av Satirer av den romerske poeten Juvenalis.
Adam Krieger

Verk

Krieger komponerte og diktet en rekke sanger kjennetegnet av enkle folkesangaktige melodier, i 1657 utkom hans første samling sanger. Sangen Nun sich der Tag geendet hat er hans mest kjente, og finnes i en del salmebøker.
Presidio Modelo

Presidio Modelo var et stort fengselskompleks på øya Isla de la Juventud på Cuba. Det ble bygget av diktatoren Gerardo Machado i perioden 1926–1931, etter mønster fra Stateville Correctional Center i Illinois, USA. Hver av de 6 store, runde bygningene rommet ca. 1000 fanger, og til sammen var det plass til 6000 fanger.
Etter at Fulgencio Batista kom til makten ved et statskupp på Cuba i 1952 ble bl.a. Fidel Castro holdt som fange her fra 1953 til 1955, etter at han hadde ledet et mislykket forsøk på maktovertakelse.
Presidio Modelo er nå nedlagt og forfalt som fengsel, men den imponerende administrasjonsbygningen brukes som skole og forskningssenter for unge kommunister. Fengselet er erstattet av moderne fengsler på andre deler av øya.
Steg för steg

Steg för steg er et musikkalbum med Carola, utgitt 12. april 1984. Albumet lå 12 uker på VG-lista og endte med 2.-plass som beste plassering. Albumet ble utgitt i forskjellige språk da den kom ut.
Loy Yang kullkraftverk

Loy Yang kullkraftverk  er et kullkraftverk med to enheter i Latrobe Valley i Victoria i Australia. Det har en installert produksjonskapasitet på 3150 MW fordelt på 6 kokere / turbiner à 525 MW, hver. Anlegget ble ferdig 1985–1987 (enhet A) og 1993–1996 (enhet B). Brenselstypen er brunkull (lignitt).
Firmaet Ludvig Munthe

Firmaet Ludvig Munthe, Oslo, ble grunnlagt i 1898 av Ludvig Munthe. Firmaet produserte fra starten sykler og sykkeldeler, og nøt stor anseelse i sykkel- og sportskretser.
I 1918 ble Alfred A. Berge kompanjong, og han drev alene etter Munthes død i 1927. Firmaet opphørte i 1937.
Barkleyfjella

Barkleyfjella er en liten gruppe av fjell i Fimbulheimen i Dronning Maud Land, bestående blant annet av Kvitkjølen og Isingen (2830 moh.). Fjellpartiet ligger i H.U. Sverdrupfjella mellom Kvitsvodene og Rogstadbreen.
Fjellpartiet ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher og navngitt etter Erich Barkley som deltok som biolog på ekspedisjonen. Ytterligere kartlegging ble foretatt under Maudheimekspedisjonen 1949–52.
Navnet er ikke godkjent av Norsk Polarinstitutt, som er norsk navnemyndighet i Antarktis.
Rasjonal funksjon

Eksempler

Den rasjonale funksjonen  (se bildet til høyre) er ikke definert på .
Den rasjonale funksjonen  er definert for alle reelle tall, men ikke for alle komplekse tall, siden hvis x hadde vært pluss eller minus kvadratroten til minus 1, ville formell evaluering føre til divisjon på null.
Grenseverdien for den rasjonale funksjonen  etterhvert som x nærmer seg uendelig .
En konstant funksjon som f(x) = π er en rasjonal funksjon siden konstanter er polynomer. Selv om f(x) er irrasjonal for alle x, merk at det er funksjonen som er rasjonal, ikke nødvendigvis verdiene av funksjonen.
Fabrizio Donato

Karriere

Donato har 20 italienske mesterskap i friidrett; 7 utendørs og 13 innendørs. 
I juni 2000 satte han ny personlig rekord ved stevnet Notturna di Milano, med 17,60 meter. Dette var også ny italiensk rekord, og han slo Paolo Camossis gamle rekord med 31 cm. Lengden var også det nest lengste hoppet i Europa dette året. Han deltok første gang i OL ved sommer-OL 2000 i september. Hans lengste hopp i kvalifiseringsrunden var 16,34, som ikke holdt til en plass i finalen. 
I 2002 brøt han 17 metersgrensen for første gang, med 17,03 meter ved et stevne i Genova i februar. Samme år fikk han fjerdeplass både ved EM i friidrett innendørs 2002 og EM i friidrett 2002, med hhv. 16,90 og 17,15 meter. 
Etter dette fulgte noen år uten gode resultater. Han nådde finalen verken i VM 2003, VM innendørs 2004 eller sommer-OL 2004. Han hadde ingen hopp over 17 meter i hele 2004 og 2005. Det gikk bedre i 2006, da han hoppet 17,33 innendørs i februar og 17,24 utendørs i juli, men han greide ikke å kvalifisere seg til finalen i VM i friidrett innendørs 2006 (16,35) eller EM i friidrett 2006 (16,66). Imidlertid vant han gull ved Europacupen i friidrett i 2006, med 16,99 meter. Han deltok ved VM i friidrett 2007, men hoppet 16,20 i kvalifiseringen - nest kortest av alle som hadde gyldige hopp. 
I 2008 og 2009 bedret resultatene seg igjen innendørs. Han greide fjerdeplass ved VM i friidrett innendørs 2008 i Valencia med 17,27 meter, samme lengde som portugisiske Nelson Évora som tok bronsen. Évora gikk foran Donato på grunn av nest beste hopp. I 2009 vant han sin første EM-tittel som senior, ved EM i friidrett innendørs 2009 i Torino. Her hoppet han 17,59 meter, som var ny personlig rekord, italiensk rekord og mesterskapsrekord. Han slo Viktor Yastrebov med 34 cm. Utendørs gikk det ikke like bra, han hadde bestenoteringer på 16,91 i 2008, og 15,81 i 2009. Han deltok både ved sommer-OL 2008 og VM 2009 uten å nå finalen. 
Ved EM i friidrett 2011 i Paris hoppet han igjen godt, og fikk sølv med 17,73 meter, ny italiensk rekord. Frankske Teddy Tamgho vant gullet i dette mesterskapet, med 17,92 meter, som var ny verdensrekord. 
I 2012 fikk han fjerdeplass ved VM i friidrett innendørs 2012 i Istanbul. Hans beste hopp i dette mesterskapet var 17,28 meter.
Æthelstan av East Anglia

Æthelstan var konge av East Anglia på 800-tallet.
Som med andre konger av East Anglia foreligger det få skriftlige kilder, men han er avbildet på en rekke mynter.
Det blir antatt at Æthelstan var kongen som beseiret og drepte de merciske kongene Beornwulf (drept 826) og Ludeca (drept 827). Han kan ha forsøkt å sikre seg makten i East Anglia da Coenwulf av Mercia døde i 821. Dersom dette er tilfelle, må han ha blitt slått av Coenwulfs etterfølger Ceolwulf.
Det er antatt at hans periode ved makten endte i midten eller slutten av 840-årene. Han ble etterfulgt av Æthelweard.
Messingblomsterfluer

Utseende

Ganske store (13-17 mm), bronsefargede blomsterfluer med lange antenner. Hodet er stort og bredt. Antennene har alle tre leddene forlenget, det ytterste leddet er tilspisset, antennebørsten, som er ganske kort, sitter i spissen av dette. Antennene er mye lengre enn hodet. Ansiktet er ganske flatt. Fasettøynene er store og hårkledte. Thorax er blankt svart med lyse støvstriper, på sidene tett kledt med rødgule hår. Bakkroppen er forholdsvis liten, oval, brunsefarget med gulaktige, oppstående hår. Beina er brunlige og forholdsvis lange. Vingene er smale, brunlige i den fremre halvdelen, ellers litt melkeaktige.

Levevis

Larvene utvikler seg i råtnende ved, mest i råtehull. Disse fluene er avhengig av god tilgang på dette i gammel skog, og er derfor regnet som truet av moderne skogbruk. De voksne fluene flyr i mai-august og besøker blomster.

Utbredelse

Slekten er utbredt i Holarktis, i Sør-Amerika og i Sørøst-Asia. I Europa forekommer seks eller sju arter, i Norden to.

Truede arter

Begge artene som forekommer i Norge er listet som direkte truet (EN) i den norske rødlisten fra 2006.
Disse fluene er avhengige av gammel skog og er derfor truet av moderne skogbruk.
Irpa Irpa

Irpa Irpa er en by i departementet Cochabamba i Bolivia.
Irpa Irpa hadde et ved den offisielle folketellingen i 2001 et innbyggertall på 2 721. I 2010 ble innbyggertallet anslått til 3 461.
Liuzhou

Liuzhou (kinesisk: 柳州; pinyin: Liǔzhōu) er en kinesisk by på prefekturnivå i den autonome region Guangxi i Kina. Befolkningen innen prefekturgrensene anslås (2004) til 3,54 millioner.
Liuzhou ligger sentralt til i Guangxi og er dermed et knutepunkt for samferdsel og økonomi. Byen ligger ved elva Rongjiang, og har jernverk og annen metallindustri, maskinbygging og bilindustri. I jordbruksområdene dominerer sukkerrør.

Samferdsel

Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Kinas riksvei 322 passerer gjennom området. Den fører fra Hengyang i provinsen Hunan, via Guilin og Nanning i Guangxi og frem til grensen mot Vietnam ved Vennskapsporten.
Kinas riksvei 323 løper gjennom området. Den begynner i Ruijin i provinsen Jiangxi og fører gjennom Guangdong og Gangxi og ender opp i Lincang i Yunnan, på grensen mot Burma.
Juan Pablo Sorín

Karriere

Sorín begynte karrieren i Buenos Aires-klubben Argentinos Juniors. Han ble kjøpt av Juventus, men fikk lite spilletid, og dro snart tilbake til Argentina. I 1996 gikk Sorín til River Plate, og vant flere titler med klubben, blant annet tre seriemesterskap (1996, 1997 og 1999).
I 2000 ble han solgt til den brasilianske klubben Cruzeiro. Her spilte han i to og et halvt år, før turen igjen gikk til Europa. Han spilte en og en halv sesong i Lazio før han ble kjøpt av FC Barcelona. 
Sommeren 2003 forlot han Nou Camp og flyttet til Frankrike for å spille for Paris Saint-Germain, der han vant den franske cupen. I 2004 returnerte han til Cruzeiro, men ble senere solgt til spanske Villarreal.
Sorín var med i landslagstroppen til VM 2002 i Korea/Japan, der Argentina ikke gikk videre fra gruppespillet. Sorín var kaptein på Argentinas landslag under VM 2006 i Tyskland.
Beryl Oliver

Bakgrunn

Hun ble født i Australia til britiske foreldre, Francis Edward Joseph og Isabella Eliza Butter Joseph (født Carnegy). Hennes mor kom fra en adelig skotsk familie. Hennes far, Patrick Carnegy of Lour, var en etterkommer etter David, Carnegie, 2. jarl av Northesk. Familien tok senere  Carnegy som etternavn etter Isabella overtok farens eiendommer i 1915. Beryl var utdannet privat i England og Frankrike.
Den 10. juni 1914 giftet hun seg Kontreadmiral (senere Admiral of the Fleet) Sir Henry Oliver av Royal Navy. De fikk ingen barn.

Karriere

I 1910 ble hun med i St John Ambulanse Brigade og steg raskt i gradene. Ved utbruddet av den første verdenskrig fikk hun ansvaret for "Naval and Military Volunteer Aid Detachment (VAD) Department", som administrerte det kombinerte pleiepersonalet til St John-ambulansen og det Britiske Røde Kors. Hun hadde denne stillingen under hele krigen, men trakk seg i 1922, i opposisjon mot planene om å oppløse VAD'ene. 
Hun ble senere med i det britiske Røde Kors igjen som leder av sin VAD-avdeling. Hun ble kreditert med å holde det britiske Røde Kors i live etter den første verdenskrig, noe hun senere ble lovpriset for av en venn i The Times. 
Under Andre Verdenskrig ble hun medlem av Society's War Organisasjon Executive Committee og flere andre komiteer. Etter krigen ble hun foreningens direktør for utdanning. 
Hun gikk i pensjon i 1956. Hun ble da BRCSs arkivar og skrev dens historie, The British Red Cross in Action, i 1966. Hun skrev en annen bok, Church of Saint Mary the Virgin, Aldermanbury, i 1969.

Utmerkelser

For sitt arbeid under den første verdenskrig ble Oliver tildelt det Kongelige Røde Kors (RRC) i 1916, og utnevnt til Kommandør av Order of the British Empire (CBE) som en del av 1919 nyttårsutmerkelsene og Dame Commander of the Order of the British Empire (DBE) i 1920 som en del av utmerkelsene i forbindelse med den første verdenskrig. For sitt virke under den andre verdenskrig ble hun utnevnt til Dame Grand Cross of the Order of the British Empire (GBE) som en del av 1948 nyttårsutmerkelsene. Etter Kongen investert henne som Dame Grand Cross, presenterte Dronningen, som president av det Britiske Røde Kors, henne med en diamantbrosje på en fest på Buckingham Palace.

Død

Hennes mann Henry Oliver døde i 1965 i en alder av 100 år. Hun døde i London i 1972 i en alder av 89. Etter eget ønske ble hennes aske satt ned i Hill of Lour i Angus.
Fylkesvei 1144

Fylkesvei 1144 går mellom Brekke og Helleskilen i Hvaler kommune. Veien er 1,5 km lang.
Frem til 2019 hadde veien betegnelsen Fylkesvei 507.
O Porinetia To Tatou Ai'a

O Porinetia To Tatou Ai'a er et politisk parti i Fransk Polynesia. Det er tilhenger av selvstyre for Fransk Polynesia og motstander av selvstendighet.
O Porinetia To Tatou Ai'a ble grunnlagt i september 2007 etter at partilederen Gaston Tong Sang brøt med partiet Tahoeraa huiraatira. Partiet gikk i allianse med partiene Ai'a Api, Fetia Ap og Rautahi. Alliansen ble kalt To Tatou Ai'a. Ved valget til Fransk Polynesias forsamling i 2008 fikk alliansen  To Tatou Ai'a 45,12 % av stemmene og 27 av 57 seter.
Partiet har sittet med regjeringsmakten i tre perioder med Tong Sang som regjeringspresident: 2006–2007, 2008–2009 og 2009–2011.
O Porinetia To Tatou Ai'a ble i 2009 tilknyttet det franske, gaullistiske rikspartiet Union pour un mouvement populaire, der Tong Sang har vært med i partiledelsen.
Ved valget i 2013 stilte Tong Sang for et nytt parti, A Tia Porinetia.
Guvernementet Jekaterinoslav

Guvernementet Jekaterinoslav (russisk: Екатеринославская губернія) var et guvernement i Russland, 1802-1925. Det var omgitt av guvernementet Taurida, Kherson, Poltava, Kharkov og Donområdet. I sørøst grenset det til Azovhavet.
Guvernementet var til å begynne med delt i 8 kretser (ujezd): Jekaterinoslav, Verkhnodneprovsk, Bakhmut, Novomoskovsk, Aleksandrovsk, Pavlograd, Slavjanoserbsk og Rostov-na-Donu.
Stamford

Stamford er en by i den amerikanske delstaten Connecticut med et areal på 134,9 km² og en befolkning på ca. 120 000 innbyggere (2003). Byen ligger ved Long Island-sundet sørvest i delstaten, ca. 50 km nordvest for New York City.
Zenit (tidsskrift)

Zenit var et selvstendig nordisk sosialistisk tidsskrift som ble gitt ut fra 1957 til 1997 som et forum for venstreintellektuell debatt.
Zenit ble opprinnelig gitt ut i Stockholm av Syndikalistiska ungdomsförbundet fra 1957 til 1961, var uavhengig fra 1962 til 1965, var organ for ungdomsforbundet Syndikalistiska Grupprörelsen fra 1965 til 1966 og var igjen uavhengig fra 1967. Redaksjonen var fra 1970 plassert i Malmö og fra 1973 inntil nedleggningen i Lund. En tilsvarende tidsskrift i Storbritannia er New Left Review.
Man startet også forlagsvirksomhet og ga i årene 1969-1982 ut bøker i seriene Zenitserien, Zenit Häften og Zenit förlag. Bøkene distribueres nå av Arkiv förlag.